ປ. ໂອບາມາ ຮຽກຮ້ອງໃຫ້ສະພາອະນຸມັດ ແຜນການສ້າງວຽກງານຂອງທ່ານ (ເບິ່ງວີດີໂອລາວ/ອັງກິດ)
ມີ​ບາງ​ຄົນຕັ້ງຄໍາ​ຖາມ​​ວ່າ ຂໍ້ສະ​ເໜີ​ກ່ຽວກັບວຽກ​ງານຂອງ​ທ່ານໂອ​ບາ​ມານັ້ນ​ ຈະ​ສາມາດ​ສົ່ງ​ຜົນ​ກະທົບ​ອັນ​ສໍາຄັນ ຕໍ່ການວ່າຈ້າງໄດ້ແນວໃດ?
ຄໍາປາໄສຂອງປະທານາທິບໍດີ ບາຣັກ ໂອບາມາ ກ່ຽວກັບເສດຖະກິດສະຫະລັດ ຕໍ່ລັດຖະ ສະພາ ເມື່ອວັນພະຫັດອາທິດແລ້ວນີ້ ເປັນພຽງຄໍາປາໃສອັນຫລ້າສຸດເທົ່ານັ້ນ ໃນປະວັດ ສາດອັນຍາວນານຂອງຂໍ້ສະເໜີຕ່າງໆຂອງລັດຖະບານ ເພື່ອກະຕຸກຊຸກຍູ້ເສດຖະກິດ ແລະເພື່ອໃຫ້ປະຊາຊົນກັບຄືນມາມີວຽກເຮັດງານທໍານັ້ນ ແຕ່ວ່າໃນຂະນະທີ່ການຂະຫຍາຍຕົວ ທາງເສດຖະກິດກໍາລັງດໍາເນີນໄປຢ່າງຊັກຊ້າຫລາຍກວ່າທີ່ຄາດໄວ້ ແລະບັນຍາກາດທາງ ການເມືອງສຸມໃສ່ເລຶ່ອງການຕັດການໃຊ້ຈ່າຍຂອງລັດຖະບານລົງນັ້ນ ພວກນັກວິເຄາະບາງຄົນກໍບໍ່ແນ່ໃຈວ່າ ລັດຖະບານສາມາດຈະປັບປຸງສະພາບການຂອງເສດຖະກິດຂອງຊາດໄດ້ຫລືບໍ່ ດາຣາມີເລຶ່ອງນີ້ມາສະເໜີທ່ານ ຈາກຈໍານວນຊາວອາເມຣິກັນທີ່ກໍາລັງຫວ່າງງານຢູ່ ເກືອບ 14 ລ້ານຄົນ ໃນເວລານີ້ ກໍມີ ບາງຄົນທີ່ຕັ້ງຄໍາຖາມຂຶ້ນມາວ່າ ຂໍ້ສະເໜີກ່ຽວກັບວຽກງານຂອງປະທານາທິບໍດີ ບາຣັກ ໂອບາມາ ນັ້ນ ຈະສາມາດສົ່ງຜົນກະທົບອັນສໍາຄັນຕໍ່ການວ່າຈ້າງ ໄດ້ແນວໃດ ປະທານາທິບໍດີໂອບາມາໄດ້ກ່າວກ່ອນໜ້ານີ້ ທີ່ນະຄອນດີຕຣອຍທ໌ວ່າ ເລື້ອງນັ້ນແມ່ນຂຶ້ນ ຢູ່ກັບລັດຖະສະພາ ຊຶ່ງທ່ານເວົ້າວ່າ: ແຕ່ພວກຜູ້ນໍາຝ່າຍພັກຣີພັບບລິກັນຕ່າງກໍພາກັນອອກສຽງຄັດຄ້ານ ແມ່ນແຕ່ກ່ອນຄໍາປາໃສ ຂອງປະທານາທິບໍດີອີກຊໍ້າ ນຶ່ງໃນນັ້ນກໍຄືສະມາຊິກສະພາສູງ Mitch McConnell ຜູ້ນໍາພັກຣີພັບບລິກັນໃນສະພາສູງ ພວກນັກວິຈານບາງຄົນເຫັນວ່າການເມືອງເປັນຕົວບັນຫາ ທ່ານ Vincent Reinhart ເປັນນັກເສດຖະສາດປະຈໍາສະຖາບັນ American Enterprise ກ່າວວ່າ: ບາງຄົນກໍກ່າວວ່າ ຄວາມກັງວົນສົນໃຈຂອງປະເທດຊາດ ກ່ຽວກັບແຕ່ເລື້ອງການລົດການຂາດດຸນງົບປະມານນັ້ນ ເຮັດໃຫ້ບັນຫາຊໍ້າຮ້າຍລົງໄປອີກ ທ່ານ Gary Burtless ນັກເສດຖະສາດດ້ານແຮງງານກ່າວວ່າ ການທີ່ຈະໃຫ້ເສດຖະກິດເຕີບໂຕໄດ້ນັ້ນ ແມ່ນຈະຕ້ອງ ມີການໃຊ້ຈ່າຍຫລາຍຂຶ້ນ ບໍ່ແມ່ນໜ້ອຍລົງ ພວກນັກວິຈານຫລາຍໆຄົນກ່າວວ່າ ການລົດໜີ້ສິນລົງນັ້ນ ເບິ່ງຄືວ່າຈະມີຄວາມສໍາຄັນ ກວ່າບັນຫາວຽກງານໃນໄລຍະບໍ່ເທົ່າໃດເດືອນຕໍ່ໜ້ານີ້ ເວລານີ້ ຄະນະກໍາມະການຈາກ ທັງສອງພັກການເມືອງກໍາລັງຊອກຫາຊ່ອງທາງເພື່ອລົດລະດັບການຂາດດຸນງົບປະມານ ຂອງລັດຖະບານກາງລົງ ໃຫ້ໄດ້ຫລາຍກວ່າ ນຶ່ງພັນ ພັນລ້ານໂດລາ ຫລືນຶ່ງພັນຕື້ໂດລາ ໃນໄລຍະສິບປີຕໍ່ໜ້າ ຊື່ງເຂົາເຈົ້າມີເວລາຮອດເດືອນພະຈິກ ພ້ອມກັບເສັ້ນຕາຍທີ່ກໍາລັງຄືບຄານເຂົ້າມາຢ່າງໄວນີ້ ທ່ານ Douglas Holtz-Eakin ທີ່ ສະພາກິດອາເມຣິກັນ ກ່າວວ່າ ເລື່ອງນີ້ແມ່ນຈະເປັນການທົດສອບຄວາມຕັ້ງໃຈທາງດ້ານ ການເມືອງຂອງອາເມຣິກາ ຢ່າງໃດກໍຕາມ ເຖິງແມ່ນວ່າປະທານາທິບໍດີຈະສົມຫວັງໃນທຸກສິ່ງທີ່ທ່ານຕ້ອງການ ແຕ່ບາງ ຄົນກໍຍັງຕີລາຄາວ່າ ອັດຕາການຫວ່າງງານຍັງຈະສູງກວ່າ 8 ເປີເຊັນໄປຈົນກວ່າຫລັງຈາກ ປີ 2014 ທ່ານ Gary Burtless ແຮ່ງເວົ້າວ່າ ອັດຕາການຫວ່າງງານອາດຈະສູງຂຶ້ນໄປ ກວ່ານີ້ອີກໃນປີໜ້າ ພວກນັກວິເຄາະກ່າວວ່າ ອັດຕາການຫວ່າງງານທີ່ສືບຕໍ່ສູງຂຶ້ນໄປເລື້ອຍໆນັ້ນ ອາດສາມາດ ສົ່ງຜົນກະທົບຕໍ່ໂອກາດໃນການທີ່ຈະຖືກເລືອກຕັ້ງຄືນໃໝ່ ຂອງປະທານາທິບໍດີໂອບາມາ ໃນ ປີ 2012 ໄດ້